Нельга сказаць, што нашэньне дзетак – гэта штосьці новае і рэвалюцыйнае. Дзетак носяць ад пачатку ўзьнікненьня чалавецтва. І хаця ў апошнія 120 гадоў дзіцячыя вазочкі і люлькі ёсьць звыклымі “месцамі захоўваньня” немаўлятак, нават у той жа Нямеччыне можна пабачыць, як бацькі носяць сваіх дзетак. Што праўда, часам з дапамогай сродкаў, не надта прыдатных для гэтага, нават шкодных для здароўя. Але сама думка, што дзетак можна насіць, ужо не гучыць як нешта экзатычнае.